રૂપિયાની નરમાઇનો સૌથી ઝડપી અને મોટી અસર શેરબજારે અનુભવી છે. એફઆઇઆઈએ નવેમ્બરમાં રૂ. ૨૦,૦૦૦ કરોડની વેચવાલી કરી હોવાનું નોંધાયું છે. ઇમર્જીંગ માર્કેટમાં એફઆઇઆઈની સૌથી મોટી વેચવાલી ભારતીય શેરબજારમાં રહી હોવાના ડેટા સૂચવે છે. નવેમ્બરમાં ત્રણ વાર એફઆઇઆઈએ રૂ. ૨,૦૦૦ કરોડથી વધુ વેચવાલી કરી હોવાની ઘટના પહેલીવાર બની છે. આમ છેલ્લા બે મહિનાની સંયુક્ત વેચવાલીને ધ્યાનમાં લઇએ તો કુલ આંકડો રૂ. ૨૫,૦૦૦ કરોડને વટાવી જાય છે.